# Zápis zo zasadnutia Komisie výstavby a územnej správy pri MsZ

# v Šamoríne

# zo dňa 25.1.2024

## Zasadnutie otvoril predseda komisie p. Zoltán Faragó. Privítal všetkých prítomných a následne otvoril rokovanie s nasledovným programom:

1. **Prerokovanie došlých žiadostí**
2. **Ostatné**
3. **Prerokovanie došlých žiadostí**
4. **Oľga a Štefan Andrássy** – Žiadosť o stanovisko a prenájom parkovacích miest – Polyfunkčná budova **–** Gazdovský rad Šamorín.

Komisia po prerokovaní žiadosti a posúdení projektovej dokumentácie a zvážiac podmienok výstavby, ktoré stanovuje územný plán Mesta Šamorín na uliciach Gazdovský rad, Hlavná ulica odporúča prenájom parkovacích miest. Za návrh hlasovali 7 členovia komisie a jeden sa zdržal.

1. **Ozogány Gabriel** – Žiadosť o stanovisko pre uzatvorenie dlhodobej nájomnej zmluvy prepark. miesta – Bytový dom Šamorín

Po doplnení projektovej dokumentácie a opätovnom posúdení žiadosti o prenájom

parkovacích miest a zvážiac podmienok výstavby, ktoré stanovuje územný plán Mesta

Šamorín na uliciach Gazdovský rad, Hlavná ulica komisia výstavby a územnej správy

odporúča prenájom žiadaných parkovacích miest. Za návrh hlasovali 6 členovia komisie 1

sa zdržal.

1. **FRIG-PRODUCT s.r.o. –** Žiadosť o súhlas s umiestnením park.miest k navrhovanej budove a žiadosť o uzavretie nájomnej zmluvy k parkovacím miestam k Polyfunkčnému objektu.

Komisia po prerokovaní žiadosti a posúdení projektovej dokumentácie a zvážiac podmienok

výstavby, ktoré stanovuje územný plán Mesta Šamorín na uliciach Gazdovský rad, Hlavná

ulica odporúča prenájom parkovacích miest. Za návrh hlasovali 7 členovia komisie a jeden

sa zdržal.

1. **JUDr. Matej Papulák** – Žiadosť o prenájom pozemku v k.ú. Šamorín

Po doložení potrebných informácii a po opätovnom prerokovaní žiadosti komisia odporúča prenájom žiadaného pozemku pod podmienkou vybudovania jednotného oplotenia, aby už existujúce oplotenie nenarúšal charakter a vzhľad okolitého prostredia a objektu. Za návrh hlasovali 7 členovia komisie.

1. **Centrum Služieb pre Priemysel Vicenza s.r.o. –** Žiadosť o zriadenie vecného bremena v prospech ZsVS, a.s.

Po prerokovaní žiadosti komisia odporúča chválenie výstavby autoumývarne ale

zároveň navrhuje preverenie indexu zelene a zastavanosti pozemkov v danej lokalite aby

nedošlo k porušeniu regulatív územného plánu Mesta Šamorín.

1. **VEST – MUSIC&CULTURE –** Žiadosť o nájom na nebytové priestory vo vlastníctve mesta

Žiadateľ žiada prenájom nebytových priestorov vo vlastníctve Mesta Šamorín na adrese Bratislavská 86/27 - (bývalé priestory klubu dôchodcov). Komisia po prerokovaní žiadosti odporúča prenájom časť žiadaných priestorov. Za návrh hlasovali 4 členovia komisie.

1. **Gejza Szalay –** Žiadosť o opätovné prerokovanie súhlasu pridelenia parkovacích miest k plánovanému bytovému domu na Novej ulici.

Komisia bola informovaná ,že k plánovanému bytovému domu bolo vydané územné rozhodnutie.

Po oboznámení všetkými dostupnými informáciami komisia skonštatovala ,že po vydaní rozhodnutia stavebným úradom nemá ďalej právomoc a ani možnosť v tejto veci konať.

1. **JUDr. Adriana Ručkayová –** Žiadosť o ÚPI + ďalšie informácie

JUDr. Adriana Ručkayová zastupujúca spoločnosť SAILS s.r.o. ,si žiada od Mesta Šamorín územnoplánovaciu informáciu k časti pozemku reg. C parc. číslo 25/1 v k.ú Kraľovianky, vlastník Slovenská republika.

1. **Klub šermu Šamorín –** Žiadosť o vypracovanie nájomnej zmluvy na nadstavbu šermiarne.

Žiadateľ žiada o prenájom strechy na objekte Šamorínskeho šermiarskeho pavilónu Oszkára Forgácsa na Veternej ulici č.18, ktorý je vo vlastníctve Mesta Šamorín z dôvodu nadstavby a rozšírenia technického zázemia šermiarne. Po prerokovaní žiadosti komisia odporúča žiadosti vyhovieť a zároveň vyzvala a upozornila odbor výstavby, aby do nájomnej zmluvy boli zahrnuté predkupné práva pre Mesto Šamorín na predmetnú stavbu. Za návrh hlasovali 4 členovia komisie.

1. **Západoslovenská distribučná, a.s. –** Žiadosť o predbežný súhlas na odkúpenie časti pozemku – parcela reg. C č.907/4 v k.ú. Šamorín vlastník Mesto Šamorín z dôvodu umiestnenia trafostanice.

Komisia po prerokovaní žiadosti skonštatovala ,že momentálne nemôže odporučiť odpredaj daného pozemku na účely vybudovania trafostanice, nakoľko na danú lokalitu je platný územný plán zóny a ten ráta s iným využitím.

1. **Prístavba základnej školy Mateja Bela v Šamoríne –** informovanie o stave projektu a schválenie typu zdroja tepla.

Vedúci odboru výstavby a majetkovej správy Mesta Šamorín informoval komisiu o aktuálnom stave projektu prístavby základnej školy Mateja Bela. Ďalej požiadal o schválenie projektového riešenia na zdroj tepla, ktorý navrhuje pripojiť objekt na mestský zdroj tepla vo vlastníctve Mesta Šamorín.

Komisia po oboznámení sa s aktuálnym stavom projektovej dokumentácie a s navrhovaným riešením zdroja tepla odporučila schváliť navrhované projektové riešenie. Za hlasovali 4 členovia komisie.

**Ostatné**

Zapísali: Ing. Michal Paško

Faragó Zoltán

predseda komisie